सेंसेक्स 98 अंक चढ़कर 61,872 पर बंद, अडाणी एंटरप्राइजेज में 2.92% की तेजी
BSE NSE Sensex Today, Stock Market Latest Updates;  आज यानी गुरुवार (25 मई) को शेयर बाजार में गिरावट देखने को मिल रही है। सेंसेक्स 67 अंक फिसलकर 61,706 के स्तर पर खुला है।
आज यानी गुरुवार (25 मई) को शेयर बाजार में बढ़त देखने को मिली है। सेंसेक्स 98 अंक चढ़कर 61,872 के स्तर पर बंद हुआ। वहीं निफ्टी में भी 35 अंको की तेजी रही, यह 18,321 के स्तर पर बंद हुआ। सेंसेक्स के 30 में से 16 शेयरों में तेजी और 12 में गिरावट देखने को मिली है। अडाणी एंटरप्राइजेज के शेयर में आज 2.92 से की तेजी देखने को मिली है।
मेटल और पीएसयू बैंक को छोड़ सभी सेक्टर इंडेक्स हरे निशान में बंद हुए। रियल्टी इंडेक्स 1% की बढ़त लेकर बंद हुआ। वहीं ऑटो, कैपिटल गुड्स, एफएमसीजी और पावर इंडेक्स 0.5% की बढ़त लेकर बंद हुआ। गुरुवार को रुपया अमेरिकी डॉलर के मुकाबले 5 पैसे गिरकर 82.73 रुपए पर बंद हुआ।
इंडियन रेलवे फाइनेंस कॉर्पोरेशन का मुनाफा घटा
में कंपनी का मुनाफा 1327 करोड़ रुपए रहा, जो पिछले वित्त वर्ष की समान अवधि में 1492 करोड़ रुपए था। हालांकि कंपनी की आमदनी 5931 करोड़ रुपए से बढ़कर 6236 करोड़ रुपए हो गई है। नतीजे के बाद आज कंपनी को शेयर 1.90 रुपए (5.61%) टूटकर 31.95 रुपए पर बंद हुआ।
LIC का मुनाफा 5 गुना बड़ा
वित्त वर्ष 2022—23 की चौथी तिमाही में LIC के नेट प्रॉफिट में पांच गुना से ज्यादा का इजाफा हुआ है। इस तिमाही कंपनी को 13,191 करोड़ रुपए का मुनाफा हुआ। बीते वित्त वर्ष की समान अवधि में कंपनी को 2,409 करोड़ रुपए का मुनाफा हुआ था। अगर आमदनी के मोर्चे पर बात करें तो कंपनी का रेवेन्यू चौथी तिमाही में 2,01,022 करोड़ रुपए रह गया है, बीते वित्त वर्ष की समान अवधि में रेवेन्यू 2,15,487 करोड़ रुपए रहा था।
कल बाजार में रही थी गिरावट
कल बाजार में गिरावट देखने को मिली थी। सेंसेक्स 208 अंक फिसलकर 61,773 के स्तर पर बंद हुआ था। वहीं निफ्टी में भी 62 अंको की गिरावट रही, यह 18,285 के स्तर पर बंद हुआ था। सेंसेक्स के 30 में से 18 शेयरों में तेजी और 12 में गिरावट देखने को मिली थी। अडाणी एंटरप्राइजेज का शेयर कल 158 रुपए (6.03%) गिरकर 2,475 रुपए पर बंद हुआ था।
